5. ΝΟΜΟΣ 1303 της 16/18 Απρ.1918 Περί ανασυστάσεως του εκ της πυρκαϊάς της 27 Φεβρ. 1918 κατεστραφέντος αρχείου του Πρωτοδικείου Χίου. Άρθρ.1.-Εάν κατά την επισυμβάσαν τη 27 Φεβρ. 1917 πυρκαϊάν του καταστήματος του Πρωτοδικείου Χίου κατεστράφησαν εκ ταύτης βουλεύματα μετά των οικείων φακέλλων, αποφαινόμενα την προσωρινήν επί εγγυήσει απόλυσιν κατηγορουμένων, άτινα δεν είχον εισέτι διαβιβασθή προς εκτέλεσιν εις τον εισαγγελέα του αυτού Πρωτοδικείου, επιτρέπεται ίνα, επί τη αιτήσει των κατηγορουμένων, αποφανθή και αύθις το συμβούλιον περί της προσωρινής τούτων επί εγγυήσει απολύσεως. ΄Αρθρ.2.-Εάν κατά την αυτήν πυρκαϊάν κατεστράφησαν βουλεύματα μετά των οικείων φακέλλων, δι’ ων παραπέμπονται κατηγορούμενοι εις το ακροατήριον οιουδήποτε ποινικού δικαστηρίου, ή αποφάσεις μετά των οικείων φακέλλων, δι’ ων το δικαστήριον των πλημμελειοδικών απεφήνατο εαυτό αναρμόδιον, επιτρέπεται η ενέργεια νέας ανακρίσεως επί των αυτών πράξεων, επί τη βάσει των παρά τη εισαγγελία Χίου υπαρχόντων στοιχείων. Εν ταις περιπτώσεσι ταύταις η διαταχθείσα προ της πυρκαϊάς προφυλάκισις παραμένει εν ισχύϊ μέχρι της εκ νέου απολογίας των κατηγορουμένων. Περί αναλόγου εφαρμογής των άνω άρθρων 1 και 2 βλ. άρθρ. 6 ν.1579/1918 (κατωτέρω αρ. 6). 6.Β.ι.3-5 Αρχεία Δικαστηρίων Άρθρ.3.-Πας κάτοχος αντιπεφωνημένου απογράφου ή αντιγράφου πολιτικής ή ποινικής αποφάσεως ή αποσπάσματος ή πρακτικού ή παντός άλλου εγγράφου εξηγμένου εκ του καταστραφέντος αρχείου του Πρωτοδικείου και Πλημμελειοδικείου Χίου ή εν γένει ανήκοντος εις αυτό υποχρεούται εντός έξ μηνών από της δημοσιεύσεως του παρόντος νόμου να προσαγάγη και καταθέση αυτό παρά τω γραμματεί του Πρωτοδικείου τούτου, όπερ θεωρούμενον και υπό του προέδρου και εισαγγελέως του αυτού δικαστηρίου κατατίθεται παρά τω αρχείω και αντικαθίστησι το καταστραφέν πρωτότυπον. Αντί του ούτω προσαχθέντος ο εγχειρήσας λαμβάνει αντίγραφον εφ’ απλού, έχον την αυτήν δύναμιν προς το προσαχθέν. Οι κάτοχοι τοιούτων εγγράφων ή αντιγράφων αρνούμενοι εκ δυστροπίας ή παντός άλλου λόγου ή αμελήσαντες την προσαγωγήν εντός της κατά την προηγουμένην παράγραφον προθεσμίας τιμωρούνται με φυλάκισιν μέχρις έξ μηνών και με χρηματικήν ποινήν μέχρι πέντε χιλιάδων δραχμών ή με εκατέραν των ποινών τούτων. Αι διατάξεις αμφοτέρων των προηγουμένων παραγράφων ισχύουσι και επί των πρωτοτύπων, αντιγράφων ή άλλων αποσπασμάτων των εξηγμένων ή ανηκόντων εις το εντός του αυτού καταστήματος φυλασσόμενον κτηματολόγιον. Δια το μέτρον των χρηματικών ποινών βλ. άρθρ.2 ν.110/1945 και άρθρ.57 Ποιν. Κώδικος (τόμ.8 σελ.6 και 28). Άρθρ.4.-Προς απόδειξιν της απωλείας κατά την ανωτέρω πυρκαϊάν παντός εν γένει εγγράφου, πρωτοτύπου ή αντιγράφου, πλην των περί απωλείας εγγράφων διατάξεων της Πολιτικής Δικονομίας εφαρμόζονται αναλόγως ως προς την διαδικασίαν, αι διατάξεις του άρθρου 6 του ν. ΒΨΝς΄ της 8 Απρ. 1900 (7.Δα.6α). Άρθρ.5.-Η ισχύς του παρόντος νόμου άρχεται από της εν τη Εφημερίδι της Κυβερνήσεως καταχωρίσεως αυτού. 